53. ΒΑΣΙΛΙΚΟΝ ΔΙΑΤΑΓΜΑ υπ' αριθ. 794 της 16/27 Νοεμ. 1968 (ΦΕΚ Α' 277) Περί καθορισμού ηυξημένου ανωτάτου ορίου ηλικίας προς διορισμόν υγειονομικών υπαλλήλων παρά τω Ι.Κ.Α. Έχοντες υπ' όψιν: 1)Τας διατάξεις του Β.Δ. 993/66 "περί εφαρμογής του Υπαλληλικού Κώδικος επί των υπαλλήλων του Ιδρύματος Κοινων. Ασφαλίσεων". 2)Τας διατάξεις της  παρ. 1 του άρθρ. 16 του Νόμ. 1811/51 ως και τας τοιαύτας της παρ. 1 του άρθρ. 7 του από 23/31.12.55 Β.Δ/τος. 3)Την υπ' αρ. 434/1968 σύμφωνον γνωμοδότησιν του Α.Σ.Δ.Υ. 4)Την υπ' αριθ. 714/68 γνωμοδότησιν του Συμβουλίου Επικρατείας, προτάσει του Ημετέρου επί της Εργασίας Υπουργού, απεφασίσαμεν και διατάσσομεν: Άρθρον μόνον.-Κατ' εξαίρεσιν και εφ' όσον δεν υφίστανται υποψήφιοι κεκτημένοι το προσόν του προς διορισμόν ορίου ηλικίας και κριθέντες κατάλληλοι προς διορισμόν δύνανται να διορίζωνται παρά τω Ι.Κ.Α. πρόσωπα υπερβάντα το 35ον έτος της ηλικίας των ουχί όμως και το 50όν τοιούτον των ακολούθων Κλάδων (Ειδικότητες). 1.Του Α12 Κλάδου Βοηθών Μικροβιολογικών Εργαστηρίων. 2.Του Β6 Κλάδου Παρασκευαστών. 3.Του Α13 Κλάδου Χειριστών Ακτινολογικών Μηχανημάτων. 4.Του Β8 Κλάδου Βοηθών Χειριστών Ακτιν. Μηχ/των. 5.Του Β7 Κλάδου Βοηθών Φαρμακείου. 6.Του Β9 Κλάδου Οδοντοτεχνιτών και 7.Του Β12 Κλάδου Αρρένων Νοσοκόμων και Τραυματιοφορέων. Σελ. 70,80(β) Τεύχος Η103 - Σελ. 38 15Β.Β.α.53 Ίδρυμα Κοινωνικών Ασφαλίσεων 